রোববার বাংলাদেশে অবস্থিত ইইউ ও ইইউভুক্ত ৮টি দেশের রাষ্ট্রদূত এ বিষয়ে যৌথ বিবৃতি দেন। বিবৃতিতে বলা হয়েছে, ১০ অক্টোবর ছিল মৃত্যুদণ্ডবিরোধী দিবস। অথচ এ দিবসেই ১৯ জনকে মৃত্যুদণ্ড দেয়া হয়েছে। ইইউ এবং ইইউভুক্ত দেশগুলো মৃত্যুদণ্ড সমর্থন করে না এবং বিশ্বব্যাপী মৃত্যুদণ্ড প্রথা বিলোপে কাজ করছে। মৃত্যুদণ্ড বিশ্বব্যাপী ঘোষিত মানবাধিকারের লঙ্ঘন। এটি নিষ্ঠুর, অমানবিক ও অবমাননাকর শাস্তি।